গত বছর স্পট ফিক্সিংয়ের অভিযোগে প্রথম দোষী সাব্যস্ত হয়েছিলেন জামশেদ। তবে পিসিবি অভিযগ করেছিল, জামশেদ আরও বড় দুর্নীতির সঙ্গে জড়িত। পাকিস্তান ক্রিকেটে স্পট ফিক্সিংয়ের নাটের গুরুদের একজনই মনে করা হয়েছে তাঁকে। পরে এক বিচারপতিকে প্রধান করে তিন সদস্যের একটা তদন্ত কমিশনও গঠন করা হয়েছে জামশেদের বিরুদ্ধে। সেখানে তাঁর বিরুদ্ধে আনা সাতটি দুর্নীতির অভিযোগের পাঁচটিই প্রমাণিত হয়েছে। জামশেদকে তাই সব ধরনের ক্রিকেট থেকে দশ বছরের জন্য নিষিদ্ধ করা হয়েছে। মূলত জামশেদের একটা হোয়াটসঅ্যাপ অডিও প্রচারমাধ্যমে ফাঁস হয়ে যাওয়ার পরেই তাঁকে কাঠগড়ায় তোলা হয়। নাসির অবশ্য এই রায়ের বিরুদ্ধে আপিল করবেন না, তা নিয়ে কিছু বলেননি।